
στους υπαλλήλους του Υπουργείου Περιβάλλο¬ 
ντος, Χωροταξίας και Δημοσίων Έργων, της Γενι¬ 

ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αοιθ. Π/33557 (1) 

Καθορισμός στοιχείων διοικητικών, οικονομικών, τεχνι¬ 
κών και άλλων, τα οποία θα πρέπει να στέλνονται από 
τις επιχειρήσεις της Πρωτοβάθμιας και Δευτεροβάθ¬ 
μιας Αυτοδιοίκησης, στο Υπουργείο Εσωτερικών Δη¬ 
μόσιας Διοίκησης και Αποκέντρωσης, για τη δημιουρ¬ 
γία και συντήρηση «ΜΗΤΡΩΟΥ ΕΠΙΧΕΙΡΗΣΕΩΝ ΑΥ¬ 
ΤΟΔΙΟΙΚΗΣΗΣ» (ΜΕΑ). 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

Τις διατάξεις του άρθρου 25 παραγρ. 12 του Ν. 
2539/1997 (ΦΕΚ Α' 244/4.12.97) «Συγκρότηση της Πρω¬ 
τοβάθμιας Τοπικής Αυτοδιοίκησης», σύμφωνα με τις ο¬ 
ποίες «Δημιουργείται Μητρώο Επιχειρήσεων της Αυτοδι¬ 
οίκησης (ΜΕΑ)» με στοιχεία που αφορούντην ίδρυση, λει¬ 
τουργία και δραστηριότητα των Επιχειρήσεων των 
Οργανισμών Τοπικής Αυτοδιοίκησης (ΟΤΑ) και των Νο¬ 
μαρχιακών Αυτοδιοικήσεων (Ν.Α.). 

Με τις ίδιες ως άνω διατάξεις, ορίζεται ότι το ΜΕΑ τη¬ 
ρείται στο Υπουργείο Εσωτερικών, Δημόσιας Διοίκησης 
και Αποκέντρωσης, οι δε επιχειρήσεις του προηγούμενου 
εδαφίου έχουν την υποχρέωση να παρέχουν τα στοιχεία 
που απαιτούνται για τη δημιουργία και τη συνεχή ενημέ¬ 
ρωσή του και τα οποία καθορίζονται με απόφαση του Υ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης. 

2. Τις διατάξεις των άρθρων 212 παράγρ. 7 και τις ό¬ 
μοιες των άρθρων από 277 έως και 291 του Π. Δ/τος 410/ 
1995 (Δ.Κ.Κ.) (ΦΕΚ Α' 231) σε συνδυασμό με τις όμοιες 
του άρθρου 69 του Ν. 1416/1994 (ΦΕΚΑ' 18/21.2.1984) 
«Τροποποίηση και συμπλήρωση διατάξεων της δημοτι¬ 
κής και κοινοτικής νομοθεσίας για την ενίσχυση της Απο¬ 
κέντρωσης και την ενδυνάμωση της Τοπικής Αυτοδιοίκη¬ 
σης» σχετικές με την ίδρυση και λειτουργία επιχειρή¬ 
σεων». 

3. Τις διατάξεις του άρθρου 21 παράγρ. 7, 8, 9, 10, 11, 
13, 14, 15 και 17 του Ν. 2218/1994 (ΦΕΚΑ'90) «Ίδρυση 
Νομαρχιακής Αυτοδιοίκηση, Τ ροποποίηση διατάξεων για 

την Πρωτοβάθμια Αυτοδιοίκηση και την Περιφέρεια και 
άλλες διατάξεις», όπως αυτές κωδικοποιήθηκαν στα άρ¬ 
θρα 76, 78, 79 και 80 του Π. Δ/τος 30/1996 (ΦΕΚ Α' 
21/2.2.1996). 

4. Την ανάγκη καθορισμού λεπτομερειών σχετικά με το 
περιεχόμενο και την αποστολή των διοικητικών, οικονομι¬ 
κών, τεχνικών και άλλων στοιχείων, τα οποία πρέπει να πα¬ 
ρέχουν οι επιχειρήσεις της Πρωτοβάθμιας και Δευτερο¬ 
βάθμιας Αυτοδιοίκησης, στο Υπουργείο Εσωτερικών, Δη¬ 
μόσιας Διοίκησης και Αποκέντρωσης για τη δημιουργία 
και την τήρηση Μητρώου Επιχειρήσεων Αυτοδιοίκησης 
(ΜΕΑ), στο ανωτέρω Υπουργείο. 

5. Την αριθ. ΔΙΔΚ/Φ. 1/20199/5.9.1997 κοινή απόφαση 
του Πρωθυπουργού και του Υπουργού Εσωτερικών, Δη¬ 
μόσιας Διοίκησης και Αποκέντρωσης, που δημοσιεύθηκε 
στο ΦΕΚ 801 της 5.9.1997 τ. Β' «Περί μεταβιβάσεως αρ¬ 
μοδιοτήτων στον Υφυπουργού Εσωτερικών, Δημόσιας 
Διοίκησης και Αποκέντρωσης». 

6. Τις ρυθμίσειςτου άρθρου 29Α'του Ν. 1558/1985που 
προστέθηκε με το άρθρο 27 του Ν. 2081/1992 και αντικα- 
ταστάθηκε μετηνπαρ. 2ατου άρθρου 1 του Ν. 2469/97 (Α 
38) σχετικά με την υποχρέωση αναγραφής «κάλυψη δα¬ 
πάνης» που συνεπάγεται η έκδοση κάθε κανονιστικής διά¬ 
ταξης. 

7. Την από 26.6.1998 υπογραφείσα Προγραμματική 
Σύμβαση μεταξύ του Ελληνικού Δημοσίου (Υπουργείου 
Εσωτερικών, Δημόσιας Διοίκησης και Αποκέντρωσης) 
της Ένωσης Νομαρχιακών Αυτοδιοικήσεων Ελλάδος 
(Ε.Ν.Α.Ε.) της Κεντρικής Ένωσης Δήμων και Κοινοτήτων 
Ελλάδος (Κ.Ε.Δ.Κ.Ε.) και της Αναπτυξιακής Εταιρείας της 
Αυτοδιοίκησης με την επωνυμία «Πληροφόρηση - Επι¬ 
μόρφωση -Τοπική Ανάπτυξη (Π.Ε.Τ.Α.) Α.Ε., σύμφωνα με 
την οποία η τελευταία αναλαμβάνει φορέας εφαρμογής 
έργων του επιχειρησιακού Προγράμματος «ΚΛΕΙΣΘΕ¬ 
ΝΗΣ» για τον εκσυγχρονισμό της Δημόσιας Διοίκησης 
στα οποία περιλαμβάνεται και το έργο που αφορά τη δη¬ 
μιουργία Μητρώου Επιχειρήσεων της Αυτοδιοίκησης και 
επομένως η απαιτούμενη δαπάνη θα βαρύνειτο ανωτέρω 
πρόγραμμα. 

8. Το γεγονός ότι από με την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Α. Δημιουργείται και τηρείται ενήμερο σε μόνιμη βάση, 
στο Υπουργείο Εσωτερικών, Δημόσιας Διοίκησης και Α¬ 
ποκέντρωσης, ΜΗΤΡΩΟ ΕΠΙΧΕΙΡΗΣΕΩΝ ΑΥΤΟΔΙΟΙ¬ 
ΚΗΣΗΣ (ΜΕΑ) (Πρωτοβάθμιας και Δευτεροβάθμιας), το 
οποίο περιλαμβάνει τα κατωτέρω στοιχεία όλων των Επι¬ 
χειρήσεων, των Οργανισμών Τοπικής Αυτοδιοίκησης (Ο- 
ΤΑ) και των Νομαρχιακών Αυτοδιοικήσεων (Ν.Α.), καθώς 
και της συμμετοχής αυτών σε άλλες επιχειρήσεις, ανε¬ 
ξαρτήτως της νομικής τους μορφής. 

Άρθρο 1 

Περιεχόμενο Μητρώου Επιχειρήσεων 
της Αυτοδιοίκησης (ΜΕΑ) 

α) Επωνυμία της επιχείρησης. 

β) Έδρατης επιχείρησης,ταχυδρομική, τηλεφωνική και 
ηλεκτρονική διεύθυνση. 

γ) Διοίκηση της επιχείρησης (ονοματεπώνυμο Προέ¬ 
δρου, Διευθύνοντα Συμβούλου ή Γενικού Δ/ντή του Δ.Σ. 


της Επιχείρησης), καθώς και αριθμό μελών του Διοικητι¬ 
κού Συμβουλίου της επιχείρησης και τη σύνθεση κατά φο¬ 
ρέα εκλογής ή ορισμού. 

δ) Ονοματεπώνυμο στελέχους της επιχείρησης για την 
παροχή στοιχείων της επιχείρησης στο Υπουργείο Εσω¬ 
τερικών, Δημόσιας Διοίκησης και Αποκέντρωσης, 
ε) Νομική μορφή της επιχείρησης, 
στ) Συστατική πράξη της επιχείρησης με τις τυχόν τρο¬ 
ποποιήσεις της, ΦΕΚ δημοσίευσής της. 

Επιπλέον για τις επιχειρήσεις που λειτουργούν με τη 
μορφή της Ανώνυμης Εταιρείας (Α.Ε.) τη δημοσίευση της 
τελευταίας γενικής τους συνέλευσης. 

ζ) Σκοπός της επιχείρησης, κύρια δραστηριότητα και 
δευτερεύουσες με κριτήριο καθορισμού τους την κατα¬ 
νομή του κύκλου εργασιών στις επί μέρους δραστηριότη¬ 
τες. 

η) Κεφάλαιο της επιχείρησης - Σύνθεση μετοχικού ή ε¬ 
ταιρικού κεφαλαίου της επιχείρησης με τις επωνυμίες των 
μετόχων, καθώς και κάθε αύξησή του με την απαιτούμενη 
δημοσίευση. 

Επίσης, εφόσον η επιχείρηση συμμετέχει σε άλλες επι¬ 
χειρήσεις οιασδήποτε μορφής, να αναφερθεί η εν λόγω ε¬ 
πιχείρηση και το ποσοστό συμμετοχής στο κεφάλαιο. 

θ) Ισολογισμοί των τριών τελευταίων ετών (1995, 1996, 
1997) ειδικά για την πρώτη φορά από τις επιχειρήσεις που 
τηρούν Γ κατηγορίας βιβλία Κ.Β.Σ. και τα ειδικά έντυπα 
Ε3 που υ ποβάλλουν οι επιχειρήσεις που τηρούν Βιβλία Β' 
κατηγορίας. 

ι) Κανονισμοί της επιχείρησης (υπηρεσιών, διαχείρι¬ 
σης, προσωπικού κ.α.) με την έγκριση αυτών από το αρ¬ 
μόδιο όργανο. 

κ) Χρονική διάρκεια της επιχείρησης, 
λ) Απογραφή του προσωπικού της επιχείρησης. 

Άρθρο 2 

Διαδικασία συγκρότησης ΜΕΑ 

α) Για τη συγκέντρωση και αποστολή στο Υπουργείο Ε¬ 
σωτερικών, Δημόσιας Διοίκησης και Αποκέντρωσης των 
στοιχείων που αναφέρονται στο άρθρο 1 της απόφασης 
αυτής, αρμόδιοι είναι: 

αΐ) Οι Γ ενικοί Γ ραμματείςτων Περιφερειών της Χώρας, 
σε συνεργασία με τους Προϊσταμένους Διευθύνσεων Το¬ 
πικής Αυτοδιοίκησης και Διοίκησης (και Τοπικής Αυτοδι¬ 
οίκησης και Αποκέντρωσης στην έδρα τους) για τις επι¬ 
χειρήσεις των ΟΤΑ, χωρικής αρμοδιότητάςτους. 

α2) Οι Νομαρχιακές Αυτ/σεις για τις δικές των επιχειρή¬ 
σεις, με τον συντονισμό των Γ ενικών Γ ραμματέων Περι¬ 
φερειών. 

α3) Η ΚΕΔΚΕ και οι ΤΕΔΚχης χώρας, 
β) Η Αναπτυξιακή Εταιρεία της Αυτοδιοίκησης - «Πλη¬ 
ροφόρηση - Επιμόρφωση - Τοπική Ανάπτυξη (ΠΕΤΑ) 
Α.Ε.», η οποία ανέλαβε τον σχεδίασμά του Μητρώου Επι¬ 
χειρήσεων Αυτοδιοίκησης, με τη μορφή βάσης δεδομέ¬ 
νων, την εισαγωγή και την επεξεργασία των στοιχείων των 
επιχειρήσεων της Αυτοδιοίκησης, την εγκατάσταση του 
σχετικού πληροφοριακού συστήματος στο Υπουργείο Ε¬ 
σωτερικών, Δημόσιας Διοίκησης και Αποκέντρωσης και 
την παράδοσή του σ’ αυτό, με όλα τα στοιχεία, φακέλους 
κ.λ.π., θα εγκαταστήσει και θα παραδώσει το έργο, σύμ¬ 
φωνα με τους όρους της από 26.6.98 Προγραμματικής 
Σύμβασης. 

Άρθρο 3 

Ενημέρωση - Συντήρηση του Μ.Ε.Α. 

α) Με σκοπό το Μητρώο Επιχειρήσεων Αυτοδιοίκησης 
να είναιπάντα επίκαιρο και ενημερωμένο, το Απογραφικό 
Δελτίο, το οποίο θα συναποσταλεί με την παρούσα από¬ 
φαση στους ενδιαφερομένους θα συμπληρώνεται σε ε¬ 
τήσια βάση και θα αποστέλλεται στο Υπουργείο Εσωτερι¬ 
κών, Δημόσιας Διοίκησης και Αποκέντρωσης από το έτος 
1999 και εφεξής μέχρι τις 30 Ιουνίου εκάστου έτους, μετά 
απαιτούμενα συνοδευτικά έγγραφα, για τις ήδη εγγε¬ 
γραμμένες επιχειρήσεις στο (ΜΕΑ) και επίσης όταν ι¬ 
δρύονται νέες επιχειρήσεις. 

β) Το Απογραφικό Δελτίο και τα συνοδευτικά έγγραφα 
θα συμπληρωθούν και θα αποσταλούν στην εταιρεία, που 
αναφέρεται στο άρθρο 2(β) της παρούσης γνωστοποιώ¬ 
ντας και στο Υπουργείο την αποστολή τους, σε χρονικό 
διάστημα δύο (2) μηνών από τη δημοσίευση της απόφα¬ 
σης αυτής στο ΦΕΚ. 

γ) Οι Γενικοί Γραμματείς Περιφερειών και οι Νομάρχες, 
οφείλουν να μεριμνούν λόγω προθεσμιών, για την άμεση 
αποστολή των στοιχείων στο Υπουργείο Εσωτερικών, Δη¬ 
μόσιας Διοίκησης και Αποκέντρωσης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 1 Οκτωβρίου 1998 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 

-Φ- 

Αοιθ. 2060920/2485/0050 (2) 

Επέκταση πληρωμής αποδοχών μέσω Τραπεζών στους υ¬ 
παλλήλους του Υπουργείου Περιβάλλοντος, Χωροτα¬ 
ξίας και Δημοσίων Έργων, της Γενικής Γραμματείας 
Δημοσίων Έργων και της Γενικής Γραμματείας Συγ- 
χρηματοδοτούμενων Έργωντου Υ.ΠΕ.ΧΩ.Δ.Ε. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

α) Το άρθρο 1 παρ.δτουΝ. 2303/95 «Περίπληρωμής α¬ 
ποδοχών υπαλλήλων μέσω τραπεζικού συστήματος». 

β) Την αρ. 2020401/2513/0022/26.3.1997 απόφαση του 
Υφυπουργού Οικονομικών στο Γ.Λ. Κράτους «Περί καθο¬ 
ρισμού τωντραπεζών και πιστωτικών ιδρυμάτων που συμ¬ 
μετέχουν στο νέο σύστημα πληρωμής των αποδοχώντων 
υπαλλήλων του Υπουργείου Οικονομικών», όπως συ¬ 
μπληρώθηκε με την 2012306/722/0022/20.2.1998 ομοία 
απόφαση. 

γ) Την από2.4.1997 Σύμβαση του Ελληνικού Δημοσίου 
(Υπ. Οικονομικών) με την «ΔΙΑΤΡΑΠΕΖΙΚΑ ΣΥΣΤΗΜΑΤΑ 
ΑΈ.» και την Ένωση Ελληνικών Τραπεζών, όπως τροπο¬ 
ποιήθηκε με την από 30 Δεκεμβρίου 1997 Σύμβαση πλη¬ 
ρωμής αποδοχών. 

δ) Τηναρ. 1107147/1239/0006Α/4.10.96 απόφαση του 
Υπουργού Οικονομικών «περί ανάθεσης αρμοδιοτήτων 
στους Υφυπουργούς». 

ε) Την ανάγκη επέκτασης στο νέο σύστημα πληρωμής 
των αποδοχώντων υπαλλήλων του Υπουργείου Περιβάλ¬ 
λοντος, Χωροταξίας και Δημοσίων Έργων, της Γ εν. Γ ραμ- 
ματείας Δημοσίων Έργων και της Γ ενικής Γ ραμματείας 


Συγχρηματοδοτούμενών Έργων του Υ.ΠΕ.ΧΩ.Δ.Ε. μέσω 
Τ ραπεζών. 

στ) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του τακτικού προ¬ 
ϋπολογισμού για το έτος 1999, καθώς και για τα επόμενα 
έτη πλέον της συμβατικής υποχρέωσης του Δημοσίου με 
βάση τις από 2.4.1997 και 30.12.1997 συμβάσεις του Ελ¬ 
ληνικού Δημοσίου, των Ελληνικών Τραπεζών και της ΔΙΑΣ 
Α.Ε., αποφασίζουμε: 

1. Επεκτείνουμε το νέο σύστημα πληρωμής αποδοχών 
μέσω τραπεζών και στους υπαλλήλους του Υπουργείου 
ΠΕ.ΧΩ.Δ.Ε. και της Γενικής Γ ραμματείας Δημοσίων Έρ¬ 
γωντου Υ.ΠΕ.ΧΩ.Δ.Ε. και της Γενικής Γραμματείας Συγ¬ 
χρηματοδοτού μενών Δημοσίων Έργωντου Υ.ΠΕ.ΧΩ.Δ.Ε. 

2. Η ισχύς της παρούσας αρχίζει από 1.1.1999 ημερο¬ 
μηνία έναρξης πληρωμής των αποδοχών των υπαλλήλων, 
μέσω τραπεζικού συστήματος. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 30 Σεπτεμβρίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΝΙΚΟΛ. ΧΡΙΣΤΟΔΟΥΛΑΚΗΣ ΚΩΝ. ΛΑΛΙΩΤΗΣ 

-φ- 

Αο. 2056914/6171/0022 (3) 

Υπερωριακή εργασία μονίμου προσωπικού Λιμενικού Τα¬ 
μείου ΕΒΡΟΥ για το Β' εξάμηνο του 1998. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 15 του ν. 2592/1998 «Ανα¬ 
προσαρμογή συντάξεων πολιτικών συνταξιούχωντου Δη¬ 
μοσίου, ρύθμιση συνταξιοδοτικών θεμάτων και άλλες δια¬ 
τάξεις» (ΦΕΚ 57/Α'/18.3.1998). 

2. Την αριθ. 202294/2297/0022/7.4.1998 εγκύκλιο του Υ¬ 
πουργείου Οικονομικών/Γ.Α.Κ. 

3. Την αριθ. 05/26.5.1998 Πράξη της Λιμενικής Επιτρο¬ 
πής Λ.Τ. Ν. ΕΒΡΟΥ. 

4. Την αριθ. 1107147/1239/0006Α/4.10.96 Απόφαση του 
Πρωθυπουργού και του Υπουργού Οικονομικών «Ανά¬ 
θεση αρμοδιοτήτων ... στους Υφυπουργούς Οικονομι¬ 
κών» (ΦΕΚ922/Β77.10.1996), αποφασίζουμε: 

1. Την έγκριση πραγματοποίησης απογευματινής υπε- 
ρωριακής εργασίας, πεντακοσίων είκοσι τριών (523) ω¬ 
ρών συνολικά, με αμοιβή, τριών (03) μονίμων υπαλλήλων 
του Λιμενικού Ταμείου Ν. ΕΒΡΟΥ, όπου υπηρετούν συνο¬ 
λικά επτά (07) μόνιμοι υπάλληλοι, για την αντιμετώπιση ε¬ 
ποχιακών και εκτάκτων υπηρεσιακών αναγκών, κατά το Β' 
εξάμηνο 1998. 

2. Οι όλως εξαιρετικές υπηρεσιακές ανάγκες που 
επιβάλλουν την υπερωριακή απασχόληση του προσωπι¬ 
κού αυτού οφείλονται στους εξής λόγους: 

α) Συντήρηση και καθαρισμός λιμενικών χώρων. 

β) Επίβλεψη εκτελουμένων έργων και λήψη βυθμομε- 
τρήσεων στο Λιμένα της Αλεξανδρούπολης. 

γ) Καταγραφή και έλεγχος των σκαφών που ελ¬ 
λιμενίζονται. 

3. Για τη δαπάνη που θα προκύψει από την ανωτέρω αι¬ 
τία υπάρχει εγγεγραμμένη πίστωση στον Τακτικό Προϋ¬ 
πολογισμό του Λιμενικού Ταμείου Ν. ΕΒΡΟΥ έτους 1998, 
ύψους πεντακοσίων εβδομήντα οκτώ χιλιάδων 
#578.000# δρχ., ο οποίος δεν επιβαρύνει τον Κρατικό 
Προϋπολογισμό. Η δαπάνη για το Β' εξάμηνο 1998 υπο¬ 
λογίζεται περίπου σε πεντακόσιες εβδομήντα επτά χιλιά¬ 
δες ενιακόσιες ογδόντα τρεις #577.983# δρχ., η δε συ¬ 
νολική δαπάνη δεν μπορεί σε καμμία περίπτωση, να υ- 
περβεί σε ετήσια βάση το ύψος της ετήσιας πίστωσης του 
Προϋπολογισμού Λ.Τ. Ν. ΕΒΡΟΥ, που έχει εγγράφει για 
την αιτία αυτή, μη επιτρεπομένης της αύξησης των σχετι¬ 
κών πιστώσεων με μεταφορά κονδυλίων από πιστώσεις 
άλλων κατηγοριών δαπανών, είτε με χορήγηση συμπλη¬ 
ρωματικών κονδυλίων. 

4.0 αριθμός του προσωπικού που θα απασχολείται υπε- 
ρωριακά κάθε φορά, καθώς και ο αριθμός των ωρών, θα ε- 
ξαρτηθεί από τις πραγματικές υπηρεσιακές ανάγκες και 
θα καθοριστεί με απόφαση του Προέδρου Λ.Τ. Ν. ΕΒΡΟΥ. 

5. Η απόφαση αυτή ισχύει 1.7.1998 μέχρι 31.12.1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Οκτωβρίου 1998 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 

-φ- 

Αριθ. 2061394/2297/0095 (4) 

Ανάθεση έργου παροχής συμπληρωματικών συμβου¬ 
λευτικών υπηρεσιών στο Γ.Λ. Κράτους. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Ν. 2286/95 (ΦΕΚ 19/Α/1.2.1995) «Προμήθειες του 
Δημοσίου Τομέα και ρυθμίσεις συναφών θεμάτων». 

2. Το Π.Δ. 394/96 «Κανονισμός Προμηθειών Δημοσίου». 

3. Το Ν. 2362/95 «Περί Κώδικος Δημοσίου Λογιστικού». 

4. Το Π .Δ. 370/95 (ΦΕΚ 199/Α/14.9.95) «Προσαρμογή 
της Ελληνικής νομοθεσίας περί κρατικών προμηθειών 
προς το κοινοτικό δίκαιο. 

5. Το Π.Δ. 284/88 «Περί Οργανισμού του Υπουργείου Οι¬ 
κονομικών». 

6. Το Ν. 1642/86 περί Φ.Π.Α. 

7. Την αριθμ. 1107147/1239/0006Α/4.10.1996 κοινή 
απόφαση του Πρωθυπουργού και Υπουργού Οικονομι¬ 
κών περί ανάθεσης αρμοδιοτήτων Υπουργού Οικονομι¬ 
κών στους Υφυπουργούς Οικονομικών. 

8. Την αριθμ. 2084780/3016/0095/2.12.1997 απόφαση 
του Υφ. Οικονομικών για την ανάθεση έργου παροχής 
συμβουλευτικών υπηρεσιών στο Γ.Λ. Κράτους. 

9. Την από 23.12.1997 σύμβαση μεταξύ του Κέντρου 
Ερεύνης του Οικονομικού Πανεπιστημίου Αθηνών καιτου 
Υπ. Οικονομικών σχετικά με το έργο παροχής συμβου¬ 
λευτικών υπηρεσιών στο Γ.Λ. Κράτους. 

10. Το αριθμ. 950/15.9.1998 έγγραφο της Γενικής Διεύ¬ 
θυνσης Μισθών και Συντάξεων με το οποίο μας ζητείται η 
ανάθεση στο Κέντρο Έρευνας του Οικονομικού Πανεπι¬ 
στημίου Αθηνών συμπληρωματικού έργου παροχής συμ¬ 


βουλευτικών υπηρεσιών και κατάρτισης προδιαγραφών σε 
θέματα αξιοποίησης της πληροφοριακής τεχνολογίας 
στους τομείς Μισθοδοσίας και Συντάξεων, αποφασίζουμε: 

Την απευθείας ανάθεση συμπληρωματικού έργου πα¬ 
ροχής συμβουλευτικών υπηρεσιών και κατάρτισης προ¬ 
διαγραφών σε θέματα αξιοποίησης της πληροφοριακής 
τεχνολογίας στους τομείς Μισθοδοσίας και Συντάξεων 
του Γ.Λ. Κράτους, στο Κέντρο Έρευνας του Οικονομικού 
Πανεπιστημίου Αθηνών. 

Απάτην απόφαση αυτή προκαλείται δαπάνη ύψους δύο 
εκατομμυρίων εννιακοσίων πενήντα χιλιάδων δραχμών 
(2.950.000) 2.950.000 (2.500.000 + 450.000 Φ.Π.Α.) δραχ¬ 
μών, που θα αντιμετωπισθεί από την πίστωση που είναι 
γραμμένη στον τακτικό προϋπολογισμό οικον. έτους 
1998 στο Φορέα 23-140 και ΚΑΕ 0873. 

Ο τρόπος πληρωμής και οι λοιπές λεπτομέρειες θα κα- 
θορισθούν με την υπογραφή της σχετικής σύμβασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 1998 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 

-φ- 

Αριθ. 2065161/6952/0023 (5) 

Καθορισμός επιτοκίων εντόκων γραμματίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 
«Περί εκδόσεως εντόκων γραμματίων». 

2. Τις διατάξεις των άρθρων 1 και 4 του Ν. 1266/1982 
«Περί οργάνων ασκήσεως της νομισματικής πιστωτικής 
και συναλλαγματικής πολιτικής και άλλων διατάξεων». 

3. Την προηγούμενη απόφαση του Υπουργού Οικονομι¬ 
κών αριθμ. 2057149/8034/0023, «Καθορισμός επιτοκίων 
εντόκων γραμματίων ετήσιας διάρκειας». 

4. Την απόφαση αριθμ. 1107147/1239/0006Α74.10.1996 
του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ 922/Β77.10.96). 

5. Τα αποτελέσματα της από 15.9.1998 δημοπρασίας 
Εντόκων Γραμματίων εξάμηνης διάρκειας, αποφασίζου¬ 
με: 

1. Ορίζουμε το επιτόκιο των εντόκων γραμματίων, Ν.Δ. 
3745/57, εξάμηνης διάρκειας που θα εκδοθούν ή θα ανα¬ 
νεωθούν από 15 Σεπτεμβρίου 1998 σε 12,27%. 

2. Για τα άληκτα έντοκα γραμμάτια και για το χρονικό 
διάστημα από την πιο πάνω ημερομηνία (15.9.98) μέχριτη 
λήξη τους ισχύουν οι αποφάσεις μας βάσει των οποίων έ¬ 
γινε η έκδοση τους. 

3. Κάλυψη δαπάνης. 

Από τις διατάξεις της απόφασης αυτής προκαλείται δα¬ 
πάνη σε βάρος του Κρατικού Προϋπολογισμού οικονο¬ 
μικού έτους 1998 η οποία έχειπροβλεφθεί. 

Η απόφασή μας αυτή να δημοσιευθεί στην Εφημερίδα 
της Κυβέρνησης. 

Αθήνα, 15 Σεπτεμβρίου 1998 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ 2064251/6865/0023 ( 6 ) 

Καθορισμός επιτοκίων εντόκων γραμματίων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 
«Περί εκδόσεως εντόκων γραμματίων». 

2. Τις διατάξεις των άρθρων 1 και 4 του Ν. 1266/1982 
«Περί οργάνων ασκήσεως της νομισματικής πιστωτικής 
και συναλλαγματικής πολιτικής και άλλων διατάξεων». 

3. Την προηγούμενη απόφαση του Υπουργού Οικονομι¬ 
κών αριθμ. 2057149/6034/002328.9.98, «Καθορισμός επι¬ 
τοκίων εντόκων γραμματίων ετήσιας διάρκειας». 

4. Την απόφαση αριθμ. 1107147/1239/0006Α /4.10.1996 
του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ 922/Β /7.10.96). 

5. Τα αποτελέσματα της από 2.9.9.1998 δημοπρασίας 
Εντόκων Γραμματίων ετήσιας διάρκειας, αποφασίζουμε: 

1. Ορίζουμε το επιτόκιο των εντόκων γραμματίων, 
Ν.Δ. 3745/57, ετήσιας διάρκειας που θα εκδοθούν ή θα 
ανανεωθούν από 29 Σεπτεμβρίου 1998 σε 11,60% ετη- 
σίως. 

2. Για τα άληκτα έντοκα γραμμάτια και για το χρονικό 
διάστημα απάτην πιο πάνω ημερομηνία (29.9.98) μέχριτη 
λήξη τους ισχύουν οι αποφάσεις μας βάσει των οποίων έ¬ 
γινε η έκδοσή τους. 

3. Κάλυψη δαπάνης. 

Από τις διατάξεις της απόφασης αυτής προκαλείται δα¬ 
πάνη σε βάρος του Κρατικού Προϋπολογισμού οικονο¬ 
μικού έτους 1998 η οποία έχει προβλεφθεί. 

Η απόφασή μας αυτή να δημοσιευθεί στην Εφημερίδα 
της Κυβέρνησης. 

Αθήνα, 29 Σεπτεμβρίου 1998 
Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 

- « - 

Αοιθ. 22104 ( 7 ) 

Συγκρότηση του Ανωτάτου Συμβουλίου Επιλύσεως Α¬ 
θλητικών διαφορών (ΑΣΕΑΔ). 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «περί επανασυστάσεως της Γενικής 
Γραμματείας Αθλητισμού καιτων αρμοδιοτήτων αυτής». 

β) Του Π.Δ. 77/85 «Οργανισμός της Γενικής Γραμματεί¬ 
ας Αθλητισμού». 

γ) Του Ν. 75/75 «περί οργανώσες του Εξωσχολικού Α¬ 
θλητισμού και ρυθμίσεως συναφών θεμάτων (άρθρο 17, 
παρ. 2). 

δ) Του Ν. 423/76 «περί Γυμναστηρίων και ρυθμίσεως θε¬ 
μάτων αφορώντων εις τον Εξωσχολικόν Αθλητισμόν». 

ε) Του Ν. 1070/80 άρθρο 1 παρ. Ια «περί λήψεως μέ¬ 
τρων ανάπτυξης και Αθλητισμού και ρυθμίσεις συναφών 
θεμάτων». 

στ) Του Π.Δ. 923/80 «περί θεμάτων οργανώσεως και λει¬ 


τουργίας του παρά της Γ.Γ.Α., Ανωτάτου Συμβουλίου Ε¬ 
πιλύσεως Αθλητικών Διαφορών (ΑΣΕΑΔ)». 

ζ) Του Ν. 1232/82 «περί επαναφοράς σε ισχύ τροποποί¬ 
ηση και συμπλήρωση των διατάξεων του Ν. 4352/64 και 
άλλες διατάξεις». 

η) Του Ν. 1558/85 «Κυβέρνηση και Κυβερνητικά Όργα¬ 
να». 

θ) Του Ν. 1578/85 «Κύρωση και κώδικα και κατάστασης 
των δικαστικών λειτουργών και άλλες διατάξεις». 

ι) Του Ν. 1958/91 «Τμήματα Αμειβομένων Αθλητών, Α¬ 
θλητικές Ανώνυμες Εταιρείες και άλλες διατάξεις». 

2. Την 5257/82 απόφαση του Υπουργού Προεδρίας Κυ- 
βερνήσεως «περί αποφασιστικής αρμοδιότητας του Υ¬ 
πουργείου Προεδρίας Κυβερνήσεως». 

3. Την απόφαση ΥΠΠΟ/ΓΝΟΣ/44046/22.9.1992 (ΦΕΚ 
557/Β/2.10.1992) «περιορισμός Συλλογικών Οργάνων Υ¬ 
πουργείου Πολιτισμού των Γ ενικών Γ ραμματειών καιτων 
εποπτευομένων από αυτό Δημοσίων Υπηρεσιών». 

4. Την αρ. ΥΠΠΟ/ΓΝΟΣ/47968/9.10.1996 (ΦΕΚ 937/Β/ 
14.10.1996) κοινή απόφαση Πρωθυπουργού και Υπουρ¬ 
γού Πολιτισμού «περί ανάθεσης αρμοδιοτήτων στον Υ¬ 
φυπουργό Πολιτισμού Ανδρέα Αθ. Φούρα». 

5. Τα αριθμ. 10971/24.9.1998& 11 174/28.9.1998 έγγρα¬ 
φα του Πρωτοδικείου Αθηνών. 

6. Την αριθμ. 7152/11.9.1998 έγγραφο του Εφετείου Α¬ 
θηνών. 

7. Το αριθμ. 55454/17.8.1998 έγγραφο της Εισαγγελίας 
Πρωτοδικών, αποφασίζουμε: 

Συγκροτούμε το Ανώτατο Συμβούλιο Επιλύσεως Αθλη¬ 
τικών Διαφορών (ΑΣΕΑΔ), από τους: 


1. ΝΑΥΠΛΙΩΤΗ 

ΓΕΩΡΓΙΟ, 

Πρόεδρο Εφετών 

2. ΠΑΠΟΥΛΙΑ 

ΧΡΥΣΑΝΘΟ, 

Εφέτη 

3. ΓΕΩΡΓΑΝΤΑ 

ΙΩΑΝΝΗ, 

Εφέτη 

4. ΠΑΠΑΣΤΑΜΑΤΙΟΥ 

ΚΩΝ/ΝΟ, 

Πρόεδρο Πρωτ/κών 

5. ΧΡΙΣΤΟΠΟΥΛΟ 

ΝΙΚΗΤΑ, 

Πρόεδρο Πρωτ/κών 

6. ΜΙΧΟΛΙΑ 

ΓΕΩΡΓΙΟ, 

Πρόεδρο Πρωτ/κών 

7.ΝΤΟΚΑ 

ΝΙΚΗΦΟΡΟ, 

Πρωτόδικη 

8.ΛΑΖΑΡΙΔΗ 

ΠΥΘΑΓΟΡΑ, 

Πρωτόδικη 

9. ΖΩΗ 

ΓΕΩΡΓΙΟ, 

Πρωτόδικη 

10. ΡΑΣΙΔΑΚΗ 

ΕΜΜΑΝΟΥΗΛ, 

Εισαγγελέα 

Πρωτοδικών 

11.ΤΖΑΒΕΛΛΑ 

ΚΩΝ/ΝΟ, 

Αντιεισαγγελέα 

Πρωτοδικών 

12. ΚΟΤΣΥΦΑ 

ΑΝΔΡΕΑ, 

Δικηγόρο 

13. ΜΑΝΙΚΑ 

ΒΑΣΙΛΕΙΟ, 

Δικηγόρο 

14. ΔΟΥΚΑ 

ΑΝΑΣΤΑΣΙΟ, 

Δικηγόρο 

13. ΜΑΡΚΟΥ 

ΓΕΩΡΓΙΟ, 

Δικηγόρο 


Ως Πρόεδρος του Συμβουλίου ορίζεται ο Ναυπλιώτης 
Γεώργιος, Πρόεδρος Εφετών. 

Ως Α' και Β' Αντιπρόεδροι του Συμβουλίου ορίζονται α¬ 
ντίστοιχα οι Παπούλιας Χρύσανθος και Γεωργαντάς Ιω¬ 
άννης, Εφέτες. 

Γραμματείς του Συμβουλίου ορίζονται οι μόνιμοι υπάλ- 
ληλοιτης Γ.Γ.Α. Εξάρχου Ηλέκτρα, ΔΕΙ/Α’ καιΖαρζανίκα- 
Μακρυγιάννη Ελένη, ΔΕ4/Β’. 

Καθορίζουμε από τη δημοσίευση της παρούσης ως μηνι¬ 
αία αποζημίωση για τον Πρόεδρο και τους δύο (2) Αντιπρο¬ 
έδρους του ΑΣΕΑΔ το ποσό των 230.000 δρχ. των Μελών 
αυτού σε 180.000 δρχ. καιτων Γραμματέων σε 110.000 δρχ. 

Από τις διατάξεις της απόφασης αυτής προκαλείται ετή¬ 
σια δαπάνη ποσού 36.840.000 δρχ. σε βάρος του προϋπο¬ 
λογισμού της Γ. Γ.Α (φορέας 21-610) και των ΚΑΕ-0515. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Οκτωβρίου 1998 

Ο ΥΦΥΠΟΥΡΓΟΣ 

ΑΝΔΡΕΑΣΑΘ.ΦΟΥΡΑΣ 
-♦- 

Αοιθ. ΥΠΠΟ/ΚΑΤΕΧΝ/Δ/47842 (8) 

Χορήγηση άδειας ίδρυσης και λειτουργίας Ωδείου στη 
Δημοτική Επιχείρηση πολιτιστικής Ανάπτυξης Ορε- 
στιάδας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το ΠΔ 941/77 «Περί Οργανισμού του Υπουργείου Πο¬ 
λιτισμού και Επιστημών». 

3. Το ΒΔ 16/66 «Περί ιδρύσεως ιδιωτικών μουσικών ι¬ 
δρυμάτων». 

4. Το Ν. 299/76 «Περί ρυθμίσεως αφορώντωνειςτον κα¬ 
νονισμόν λειτουργίας των ιδιωτικών μουσικών ιδρυμά¬ 
των, ως και το από 11.11.1957 ΒΔ». 

Περί κυρώσεως του εσωτερικού κανονισμού του Ωδεί¬ 
ου Θεσσαλονίκης». 

5. Την απόφαση αριθμ. ΥΠΠΟ/ΓΝΌΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού», στους Γεν. Γραμμα- 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων, της Κ.Υ.τουΥΠΠΟ (ΦΕΚ 987/τ.β/28.11.91). 

6. Την αριθμ. 1265/27.8.1995 απόφαση του περιφερεια¬ 
κού Διευθυντή Ν. Έβρου «Σύσταση Δημοτικής επιχείρη¬ 
σης πολιτιστικής Ανάπτυξης Ορεστιάδας Ν. Έβρου. 

7. Την από 10.9.1998 αίτησητης Δημοτικής επιχείρησης 
πολιτιστικής Ανάπτυξης Ορεστιάδας μετά συνημμένα δι- 
καιολογητικά, αποφασίζουμε: 

1. Χορηγούμε στην Δημοτική Επιχείρηση πολιτιστικής 
Ανάπτυξης Ορεστιάδας, άδεια ίδρυσης και λειτουργίας 
Ωδείου που θα στεγαστεί στο κτίριο της οδού 40 εκκλη¬ 
σιών αρ. 1 στην Ορεστιάδα, και θα έχει την επωνυμία «Ω¬ 
δείο Δημοτικής Επιχείρησης Πολιτιστικής Ανάπτυξης Ο¬ 
ρεστιάδας». 

2. Το Ωδείο, θα λειτουργήσει τις εξής Σχολές και Τμή¬ 
ματα: 

Α. Σχολή Ανωτέρων Θεωρητικών Μαθημάτων και Συν- 
θέσεως με Τμήματα: 

1. Ωδικής, 2. αρμονίας, 3. ενοργάνωσης, 4. αντίστιξης, 
5. φυγής, 6. Σύνθεσης. 

Β. Σχολή ενόργανου μουσικής με τμήματα. 

1. Πληκτών 2. εγχόδρων 3. Πνευστών 4. Κλασσικής κι¬ 
θάρας. 

Γ. Σχολή Μονωδίας, μετρήματα μονωδίας. 

Δ. Σχολή Βυζαντινής μουσικής. 

Η άδεια ίδρυσης και λειτουργίας Μουσικής Σχολής που 
χορογήθηκε με τη ν αριθμ. 3141 /31.12.1996 απόφασή μας 
«χορήγηση άδειας ίδρυσης και λειτουργίας Μουσικής 
Σχολής (ΦΕΚ 77/τ.Β/97) και η αριθμ. ΥΠ- 
ΠΟ/3142/31.12.1996 απόφασή μας «χορήγηση άδειας ί¬ 
δρυσης και λειτουργίας Σχολής Βυζαντινής Μουσικής 


«(ΦΕΚ 77/τ.Β/97) με την οποία χορηγήθηκε άδεια ίδρυσης 
και λειτουργίας Σχολής Βυζαντικής μουσικής ανακαλού¬ 
νται. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει από το σχολικό έτος 1998-99. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 1998 

Με εντολή Υπουργού 
Ο Διευθυντής 

Π. ΠΟΛΥΧΡΟΝΟΠΟΥΛΟΣ 
-♦- 

Αριθ. ΥΠΠΟ/ΚΑΤΕΧΝ/Δ/47843 (9) 

Χορήγηση άδειας ίδρυσης και λειτουργίας Μουσικής 
Σχολής στο Πνευματικό Κέντρο Κόνιτσας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το ΠΔ 941/77 «Περί Οργανισμού του Υπουργείου Πο¬ 
λιτισμού και Επιστημών». 

3. Το ΒΔ 16/66 «Περί ιδρύσεως ιδιωτικών μουσικών ι¬ 
δρυμάτων». 

4. Το Ν. 299/76 «Περί ρυθμίσεως αφορώντων εις τον κα¬ 
νονισμόν λειτουργίας των ιδιωτικών μουσικών ιδρυμά¬ 
των», ως και το από 11.11.1957 ΒΔ «Περί κυρώσεως του 
εσωτερικού κανονισμού του Ωδείου Θεσσαλονίκης». 

5. Το άρθρο 29 του Ν. 1158/81 «Περί Οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το ά_ρθρο 41 του Ν. 1597/86 «Προστασία και ανάπτυ¬ 
ξη της Κινηματογραφίας και άλλες διατάξεις του Υπουρ¬ 
γείου Πολιτισμού». 

7. ΥΠΠΟ/ΓΝΟΣ/33992/31.8.1987 «Προϋποθέσεις λει¬ 
τουργίας τμήματος κλασσικής κιθάρας», (ΦΕΚ 
500/τΒ/87). 

8. Την απόφαση αριθμ. ΥΠΠΟ/ΓΝΟΣ/49095/30.10.1991 
απόφαση «Μεταβίβαση αρμοδιοτήτων Υπουργού και δι¬ 
καιώματος υπογραφής «Με εντολή Υπουργού» στους 
Γεν. Γραμματείς, Γεν. Διευθυντές και Προϋσταμένους 
των Διευθύνσεων, Τμημάτων και Γραφείων της Κ.Υ. του 
ΥΠΠΟ (ΦΕΚ 987/τΒ/28.11.1991). 

9. Το από 16.9.1998 πρακτικό αυτοψίας της Νομαρχια¬ 
κής Αυτ/σης Ιωαννίνων. 

10. Την αριθμ. 208 απόφαση του Νομάρχη Ιωαννίνων 
«Σύσταση αμιγούς Δημοτικής Επιχείρησης στο Δήμο Κό¬ 
νιτσας», (ΦΕΚ95/τΒ/14.2.1992). 

11. Την από 23.6.1998 αίτηση του Πνευματικού Κέντρου 
Κόνιτσας με τα συνημμένα δικαιολογητικά, αποφασίζου¬ 
με: 

1. Χορηγούμε στο Πνευματικό Κέντρο Κόνιτσας άδεια ί¬ 
δρυσης και λειτουργίας Μουσικής Σχολής που θα στεγα¬ 
στεί σε κτίριο του Δήμου Κόνιτσας και θα έχει την επωνυ¬ 
μία «Δημοτική Μουσική Σχολή Κόνιτσας». 

2. Η Μουσική Σχολή θα λειτουργήσει τα τμήματα: 

1. Ωδικής 2. Αρμονίας 3. Αντίστιξης 4. Φυγής 5. Πληκτών 
6. Πνευστών 7. Εγχόρδων 8, Μονωδίας. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των (15) σπουδαστών. 

4. Η άδεια ισχύει από το σχολικό έτος 1998-99. 

5. Από τις διατάξεις της απόφασης αυτής δεν προκα- 
λείται δαπάνη σε βάροςτου Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 1998 

Με εντολή Υπουργού 
Ο Διευθυντής 

Π. ΠΟΛΥΧΡΟΝΟΠΟΥΛΟΣ 

-Φ- 

Αριθ. ΥΠΠΟ/ΚΑΤΕΧΝ/Δ/33174 (10) 

Χορήγηση άδειας ίδρυσης και λειτουργίας Μουσικής 

Σχολής στην Ειρήνη Κρανιώτου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το ΠΔ 941/77 «Περί Οργανισμού του Υπουργείου Πο¬ 
λιτισμού και Επιστημών». 

3. Το ΒΔ 16/66 «Περί ιδρύσεως ιδιωτικών μουσικών ι¬ 
δρυμάτων». 

4. Το Ν. 299/76 «Περί ρυθμίσεως αφορώντωνειςτον κα¬ 
νονισμόν λειτουργίας των ιδιωτικών μουσικών ιδρυμά¬ 
των», ως και το από 11.11.1957 ΒΔ «Περί κυρώσεωςτου 
εσωτερικού κανονισμού του Ωδείου Θεσσαλονίκης». 

5. Το άρθρο 29του Ν. 1158/81 «Περί Οργανώσεως και δι- 
οικήσεως Σχολών Ανωτέρας Καλλιτεχνικής Εκπαιδεύσεως». 

6. Το άρθρο 41 του Ν. 1597/86 « Π ροστασία και ανάπτυ¬ 
ξη της Κινηματογραφίας και άλλες διατάξεις του Υπουρ¬ 
γείου Πολιτισμού». 

7. Την απόφαση αριθμ. ΥΠΠΟ/ΓΝΟΣ/33990/31.8.1987 
«Προϋποθέσεις λειτουργίας τμήματος κρουστών, ΥΠ- 
ΠΟ/ΓΝΟΣ/33992/31.8.1987 «Προϋποθέσεις λετουργίας 
τμήματος κλασσικής κιθάρας». (ΦΕΚ 500/τΒ/87). 

8. Την απόφαση αριθμ. ΥΠΠΟ/ΓΝΌΣ/49095/30.10.1991 
απόφαση «Μεταβίβαση αρμοδιοτήτων Υπουργού και δι¬ 
καιώματος υπογραφής «Με εντολή Υπουργού» στους 
Γεν. Γραμματείς, Γεν. Διευθυντές και Προϊσταμένους των 
Διευθύνσεων, Τμημάτων και Γραφείωντης Κ.Υ. του ΥΠΠΟ 
(ΦΕΚ987/τΒ/28.11.1991). 

9. Το από 14.9.1998 πρακτικό αυτοψίας της Επιτροπής 
Ελέγχου κτιρίων Σχολών Χορού και Μουσικής. 

10. Την από 7.7.1998 αίτηση της Ειρήνης Κρανιώτου με 
τα συνημμένα δικαιολογητικά, αποφασίζουμε: 

1. Χορηγούμε στην Ειρήνη Κρανιώτου άδεια ίδρυσης 
και λειτουργίας Μουσικής Σχολής με την επωνυμία Μου¬ 
σική Σχολή «Το Μελύδριον».που θα στεγαστεί στο κτίριο 
της οδού Κομνηνών αρ. 74 στο Κεραστίνι. 

Η Μουσική Σχολή θα λειτουργήσει τα τμήματα: 

1. Ωδικής 2. Αρμονίας 3. Αντίστιξης 4. Φυγής 5. Πληκτών 

6. Κρουστών 7. Κλασσικής κιθάρας. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των (15) σπουδαστών. 

4. Η άδεια ισχύει από το σχολικό έτος 1998-99. 


5. Από τις διατάξεις της απόφασης αυτής δεν προκα- 
λείται δαπάνη σε βάροςτου Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 1998 
Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 
-♦- 

Αοιθ. 5/1998 (11) 

Τοποθέτηση Αντιπροέδρου και Παρέδρωντου Συμβουλί¬ 
ου της Επικράτειας σε Τμήματα. 

ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ 
ΣΕ ΟΛΟΜΕΛΕΙΑ ΚΑ^Ι ΣΥΜΒΟΥΛΙΟ 

Αποτελούμενο από τα μέλη του Βασ. Μποτόπουλο, 
Πρόεδρο, Α. Μαρίνο, Χρ. Γεραρή, Γ. Δεληγιάννη, Ν. Πα- 
παδημητρίου, Φ. Στεργιόπουλο, Αντιπροέδρους και τους 
Συμβούλους Φ. Κατζούρο, Ηλ. Παπαγεωργίου, Π. Παρα- 
ρά, Ιω. Μαρή, Μ. Βροντάκη, Ο. Χατζηπαύλου, Γ. Πανα- 
γιωτόπουλο, Ν. Ντούβα, Γ. Σταυρόπουλο, Σ. Καραλή, Κ. 
Μενουδάκο, Ε. Γαλανού, Γ. Ανεμογιάννη, Π. Ν. Φλώρο, Π. 
Πικραμμένο, Ν. Σκλία, Αγγ. θεοφιλοπούλου, Ν. Σακελλα- 
ρίου, Ο. Παπαευαγγέλου, Εμμ. Δαρζέντα, Δ. Πετρούλια, 
Ν. Ρόζο, Α. Ράντο, Ειρ. Σάρπ, Χρ. Ράμμο. Οι Αντιπρόεδροι 
Μ. Δεκλερής, Κ. Χαλαζωνίτης και οι Σύμβουλοι Λ. Οικονό¬ 
μου, Σ. Σαρηβαλάσης, Αθ. Τσαμπάση, Π. Ζ. Φλώρος, Π. 
Χριστόφορος, Σ. Χαραλαμπίδης, Δ. Κωστόπουλος, Σ. Ρί- 
ζος, Φ. Αρναούτογλου, Γ. Παπαμεντζελόπουλος, Αικ. 
Συγγούνα. Α. Γκότσης, Δ. Μπριόλας και Ε. Δανδουλάκη, 
κληθέντες δεν εμφανίσθηκαν γιατί είχαν κώλυμα. Ο Σύμ¬ 
βουλος Ν. Μαρκουλάκηςπροσήλθε αλλά αποχώρησε ως 
νεώτερος σύμφωνα με το άρθρο 8 του Π.Δ. 18/1989 (Κω¬ 
δικοποίηση διατάξεων νόμων για το Συμβούλιο της Επι¬ 
κράτειας), για να διατηρηθεί περιττός ο αριθμός των με¬ 
λών που μετέχουν στην Ολομέλεια. 

Συνήλθε στο κατάστημά του και στην αίθουσα διασκέ¬ 
ψεων της Ολομέλειας, την 2α Οκτωβρίου 1998, ημέρα 
Παρασκευή και ώρα 11.00 π.μ. Ήταν παρών και ο Γραμ- 
ματέας, Μιχ. Καλαντζής, Προϊστάμενος Διεύθυνσης της 
Γραμματείας του Συμβουλίου της Επικράτειας, θέμα της 
συζήτησης σύμφωνα με την πρόσκληση του Προέδρου, 
ήταν η τοποθέτηση Αντιπροέδρων και Παρέδρων σε Τ μή¬ 
ματα. 

Η Ολομέλεια σύμφωνα με τις διατάξεις του άρθρου 9 
του Π.Δ. 18/1989 όπως αυτό αντικαταστάθηκε από το άρ- 
θρο 42 παρ. 1 του Ν. 2172/1993 και μετά από σχετική πρό¬ 
ταση του Προέδρου, αποφασίζει: 

Α) Την τοποθέτηση των Αντιπροέδρων Γ. Δεληγιάννη 
στο Γ Τμήμα και Ν. Παπαδημητρίου στο Α'Τμήμα και 

Β) Την τοποθέτηση των νεοπροαχθέντων Παρέδρων 
Ηλ. Μάζου και Άννας - Μαρίας Παπαδημητρίου στο Δ' 
Τμήμα. 

Για την πιστοποίηση των πιο πάνω συντάσσεται αυτό το 
πρακτικό. 

Ο Πρόεδρος 
Β. ΜΠΟΤΟΠΟΥΛΟΣ 

Ο Γραμματέας 
ΜΙΧ. ΚΑΛΑΝΤΖΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Γ1.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ. - Τ.Κ. 546 55 ( 

5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 

5239 762 ΠΑΤΡΑ I 

5248 141 Κορίνθου 327 Τ.Κ. 262 23 

5248 188 ΙΩΑΝΝΙΝΑ 

5248 785 Διοικητήριο Τ.Κ. 454 44 I 

ΚΟΜΟΤΗΝΗ I 

5248 320 Δημοκρατίας 1 Τ.Κ. 691 00 


(031) 423 956 
4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά θσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 ·> 

3.500 » 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 » 

3.500 >■ 

Αναπτυξιακών Πράξεων (Τ.Α.Π.Σ.) 

30.000 >■ 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 >■ 

Παράρτημα ( Πίνακες επιτυχόντων διαγωνισμών) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 >■ 

500 » 

Ανωτάτου Ειδικού Δικαστηρίου (Α.Ε.Δ.) 

3.000 >· 

150 ·> 

Προκηρύξεων Α.Σ.Ε.Π, 

10.000 » 

500 ·> 

Ανωνύμων Εταιρειών & Ε.Π.Ε. 

250.000 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 ·> 

12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















